
Labanan at biguin ang panunupil 
sa ligal na demokratikong kilusan 


Gloria Arroyo na supilin ang diumano'y mga “ligal 

na prenteng organisasyon ng Partido Komunista.” 
At tulad ng pagpapataw ni Marcos ng batas militar 
noong 1972, hindi lamang mabibigo ang kautusang 
ito na pigilin ang tuluy-tuloy na pagsulong ng rebolu- 
syonaryong kilusan. Lalo pa nitong itutulak ang ma- 
mamayang Pilipino na sumuporta at sumapi sa Bagong 
Hukbong Bayan (BHB) at lumahok sa armadong rebo- 
lusyonaryong kilusan. 


Tee: hakbanging ala-Marcos ang kautusan ni Pres. 

Pagbubuo ng balangay 
ng MAKIBAKA sa isang 
baryo sa Bikol 


Ang kautusang ito ay isang desperadong hakba- 
ngin sa harap ng sunud-sunod na matatagumpay at 
madadagundong na taktikal na opensiba ng BHB. Sa 
kabiguang pigilin ang pagsulong ng armadong 
rebolusyon sa kabila ng “todong digmang kontra- 
terorismo” ng rehimeng Arroyo, ibayong pinagdidiski- 
tahan nito ngayon ang mga ligal na organisasyong 
patriyotiko at demokratiko na malisyosong pinagpapa- 
reho sa PKP at BHB upang mabigyang-katwiran ang 
paggamit ng dahas ng estado laban sa mga ito. 

Katulad ng mga nagdaang rehimen, militarismo at 
pasistang terorismo ang sagot ng rehimeng Arroyo— 
sa udyok ng amo nitong imperyalismong US—sa luma- 
lawak at lumalakas na pagtutol at paglaban ng 

masang labis na pinahihirapan ng krisis 

ng reaksyunaryong naghaharing siste- 

ma. Ang napakatinding diskuntento 

TAA, at pagkaligalig ng malawak na ma- 

mamayan ay ibinubunsod ng papabi- 

lis na pagbulusok ng ekonomya at ng 

kanilang kabuhayan, at ng kawalang 

kakayahan ng naghaharing uri na ma- 

katugon kahit sa mga pinakabata- 

yang pangangailangan ng naka- 

Praraming mamamayan at pag- 

tindi ng pang-aapi at panggigi- 
pit sa kanila. 

Hindi lamang bigo ang imperya- 
lismong US at mga lokal na reaksyu- 
naryong naghaharing uri sa paglutas 
sa napakalalim na krisis sa ekonomya 


Paglaban sa iligal 
na droga sa Eastern 
Visayas 


PAHINA 6 PAHINA 7 


at pulitika ng bulok na sistemang 
malakolonyal at malapyudal. Lalo 
pa nitong pinalala ang krisis sa 
nakaraang dekada nang hangal na 
isinuong ng sunud-sunod na mga 
papet na rehimen ang bansa sa 
todong pananalasa ng imperyalis- 
tang globalisasyon at patakarang 
neoliberal na ipinataw ng imperya- 
lismong US sa pamamagitan ng 
IMF-WB. Nagdudulot ito ng iba- 
yong paghihiwalay ng rehimen at 
pag-igting ng mga bangayan sa 
hanay ng mga reaksyunaryo. 

Kahit bumagsak ang pasistang 
rehimeng Marcos, nanatili sa sentro 
ng kapangyarihan ng anumang re- 
aksyunaryong pangkatin ang pasis- 
tang makinaryang  burukratiko- 
militar, gayundin ang mga mapanu- 
pil na batas at kautusan ng dikta- 
dura laban sa mga demokratiko at 
progresibong pagkilos at pakikibaka 
ng masa ng sambayanan. 

Walang habas ang pananalakay 
at pang-aatake ng rehimeng Arroyo 
sa ligal at demokratikong kilusan. 
Laganap ang garapal na pamamas- 
lang sa mga lider at aktibistang 
tumututol at lumalaban sa malawa- 
kang militarisasyon at pasistang 
terorismo ng reaksyunaryong esta- 
do sa kanayunan at kalunsuran. 

Ang Ang Bayan ay inilalabas sa 
wikang Pilipino, Bisaya, Iloko, Hili- 
gaynon, Waray at Ingles. 

Maaari itong i-download mula sa 
Philippine Revolution Web Central na 
matatagpuan sa: 

www.philippinerevolution.org 

Tumatanggap ang Ang Bayan ng 
mga kontribusyon sa anyo ng mga 
artikulo at balita. Hinihikayat din ang 
mga mambabasa na magpaabot ng 
mga puna at rekomendasyon sa ikau- 
unlad ng ating pahayagan. Maaabot 
kami sa pamamagitan ng email sa: 

angbayan@yahoo.com 


Ang Ang Bayan ay inilalathala dalawang beses bawat buwan 
ng Komite Sentral ng Partido Komunista ng Pilipinas 


Tampok na halimbawa ang pag- 
atake sa mga lider ng CAGUIMU- 
NGAN sa Baggao, Cagayan nitong 
Hulyo (tingnan ang kaugnay na ba- 
lita sa pahina 3) at ang pagpaslang 
sa mga aktibistang sina Eden Mar- 
cellana at Eddie Gumanoy sa Timog 
Katagalugan noong Abril. 

Matindi ang pasistang panana- 
kot, panggigipit at pananalakay sa 
mga ligal na organisasyon ng mga 
magsasaka, manggagawa, kabata- 
an, kababaihan at iba pang organi- 
sasyong nakikipaglaban para sa 
demokratikong interes at karapatan 
ng mga pinakainaapi at pinakapi- 
nagsasamantalahang mga sektor 
ng lipunan. 

Malawakan ang panunupil sa 
mga welga ng mga manggagawa at 
pambubuwag ng kanilang mga 
unyon at samahan. Nitong huli, hi- 
nihiling pa ng mga dayuhang mo- 
nopolyong kapitalista at malala- 
king kumprador kapitalista, na ipa- 
tupad ng papet na gubyerno ang 
10 taong moratoryum sa pagba- 
bago ng mga Collective Bargaining 
Agreement at kaakibat nito ang 
pagbabawal sa welga. 

Sa harap ng mga ito, napakaha- 
lagang patuloy na magpunyagi sa 
pagpapalawak at pagpapalakas ng 

ligal na kilusang demokratiko. Kai- 
langang lalong palawakin at paigti- 
ngin ang mga protesta at pakikiba- 
kang masa para labanan ang pasis- 
tang terorismo at patuloy na 
ipagtanggol at igiit ang mga kara- 
patang pampulitika at pang-ekono- 
mya ng mamamayan. Kailangang 
militanteng manindigan at huwag 
pasisindak sa pasistang pananakot 
ang mamamayan at mga demokrati- 
ko at progresibong pwersa. 

Mabibigo at mabibigo ang mga 
pasistang tangka at pananalakay 
kung magpupunyagi ang mamama- 
yan at kilusan sa paglaban sa mga 
ito, tuluy-tuloy na hihimukin ang 
pinakamalawak na hanay ng mama- 
mayan at alyansa ng mga pwersa 
laban dito at gagamitin ang kum- 
binasyon ng iba't ibang paraan ng 
organisasyon at paglaban. Kaaki- 
bat nito, marapat ding palawakin 
at palalimin ang rebolusyonaryong 
kilusang lihim para makapagpursigi 
at manatiling epektibo sa paglaban 
kahit bumaling sa pinakamasahol 
na hakbangin--sa tahasang pasis- 
tang teroristang panunupil--ang 
mga lokal na reaksyunaryong nag- 
haharing uri. 

Sa harap ng tumitinding pa- 
sistang terorismo, lalong krusyal 
sa lahatang-panig na pagsusulong 
ng mga pakikibakang bayan ang 
ibayong pagpapalakas ng huk- 
bong bayan at puspusang pagsu- 
sulong ng rebolusyonaryong ar- 
madong pakikibaka. Kailangang 
patuloy na paigtingin ang mga 
taktikal na opensiba ng BHB 
batay sa kakayahan ng hukbo at 
baseng masa. Kailangang ubos- 
kayang higit na palawakin at 
palakasin ang mga larangang 
gerilya sa lahat ng estratehikong 
bahagi ng kapuluan. 

Pagbayarin natin nang mahal 
ang mga imperyalista at reaksyu- 
naryo sa walang habas nilang 
pagpapasahol sa panghuhuthot at 
pasistang pandarahas laban sa 
masa ng sambayanan. Mm 

Karahasan at pandaraya sa eleksyon sa Isabela 


dumi at karahasan ng lokal na pulitika sa Isabela. Ngayon pa 
lamang ay makikinita na mula rito ang kahahantungan ng darating 


er: ng reaksyunaryong pulitika sa pambansang antas ang CN 


na pambansang eleksyon. 


Noong Mayo 12, garapal na di- 
naya ng dinastiyang Dy sa Isabela 
ang espesyal na halalan para piliin 
ang kapalit ni Antonio Abaya, ang 
namatay na kongresman para sa 
ika-apat na distrito ng prubinsya. 
Minanok ng mga Dy at ng Nationa- 
list People's Coaliton (NPC) ni 
Eduardo “Danding” Cojuangco si 
Giorgidi Aggabao, galamay nila at 
kamag-anak ni Cojuangco. Pinagtu- 
lungan nila si Dr. Asuncion Abaya, 
ang byuda ng nasirang kongres- 
man. Isa sa mga pangunahing bal- 
warte ni Cojuangco ang Isabela at 
mahigpit na pinangangalagaan ng 
sabwatang Cojuangco-Dy ang kani- 
lang kapangyarihang pampulitika 
at pang-ekonomya rito. Inaasahan 
nila na sa pamamagitan ni Agga- 
bao ay maipagpapatuloy ang mga 
anti-mamamayan nilang proyekto, 
pangunahin na ang malawakang 
pang-aagaw ng lupa para sa plan- 


tasyon ng kamo- 
teng-kahoy, 
na nitong huli 
ay sumaklaw 
na rin sa ika- 4 
apat na distrito EHE 
ng Isabela. Kai- "W" 
langan din nilang 
panatilihing solido 
ang lugar para sa mga balak nila 

sa eleksyon sa 2004. 

Sa kabila ng katakut-takot na 
panunupil at pandarahas ng sab- 
watang Cojuangco-Dy-Aggabao, 
pagbaha ng pera at pagbili ng mga 
boto, malinaw na tinalo ni Abaya si 
Aggabao batay sa bilangan ng mga 
boto sa mga munisipalidad. Pero 
nabaligtad ang resulta pagdating 
sa canvassing sa Ilagan, kabisera 
ng Isabela, kung saan binantayan 
mismo ni Dy at ng mga tropa ng 
pulis at 5th ID ang “pagbibilang” 
at pinagbawalang sumaksi ang 


AGA? 
rx 


Mga lider-magsasaka sa Cagayan, 
tinangkang patayin ng 41st IB 


TINANGKANG patayin ng mga elemento ng 41st IB ang ilang lider- 
magsasaka sa Baggao, Cagayan noong Hulyo 1. Pinagtataga ng mga 
sundalo sa harap mismo ng kampo ng RS0T1/41st IB sina Benito Aba- 
rientos, Isabelo Adviento, Ronald Reyes at Joey Javier. Halos mahi- 
walay ang isang braso ni Javier at maraming taga ang iba't ibang 
bahagi ng kanyang katawan. Sina Adviento at Reyes ay nakatakbo at 
humingi ng tulong sa mga mamamayan upang dalhin sa ospital si 
Javier. Si Javier ang tagapangulo ng CAGUIMUNGAN, isang progresi- 
bong alyansa ng mga magsasaka sa prubinsya. 

Makailang ulit na tinangkang patahimikin ng 41st IB ang 
militansya at pagkilos ng mga magsasaka sa Cagayan sa pamamagi- 
tan ng paghahasik ng matinding panunupil at pandarahas. 

Sa harap ng matinding militarisasyon sa kanilang lugar, nana- 
natiling maningning ang rekord ng mga magsasaka ng Baggao sa 
militanteng pagtataguyod ng kanilang mga karapatan at matata- 
gumpay na pagkamit ng benepisyo at kagalingang panlipunan. W 

publiko, pati na ang mga 
poll watcher at abugado ni Abaya. 


Di pa nagkasya rito, noong 
Mayo 15 ay pinatay ng mga tauhan 
nina Dy si Engr. Joaquin Soriano, 
ang campaign manager ni Abaya at 
municipal coordinator ng Bayan 
Muna sa Jones, dahil sa pagtanggi 
nitong suportahan si Aggabao. 
Buong kapal ng mukha pang sini- 
kap ng kampo ni Dy na mang- 
intriga laban sa Bagong Hukbong 
Bayan at palabasing ito ang puma- 
tay kay Soriano. Nagpadala sila sa 
Bombo Radyo DZNC ng huwad na 
pahayag ni Ka Delio Baladon, ta- 
gapagsalita ng Benito Tesorio 
Command ng BHB sa timog Isabe- 
la, na umaamin umano sa pagpas- 
lang kay Soriano. Subalit agad na- 
halata ng mga taga-Bombo Radyo 
na hindi totoo ang pahayag. Na- 
kumpirma ring militar ang nagha- 
tid ng pahayag. 

Kinabukasan, inilunsad ang 
isang motorcade na umikot sa 
halos lahat ng bayan ng ika-apat 
na distrito upang tuligsain ang 
naganap na pandaraya at ang 
pagpaslang kay Soriano. Ilanda- 
ang sasakyan at libong mamama- 
yan ang lumahok dito, kasama 
ang mga kasapi ng Bayan Muna, 
Bagong Alyansang Makabayan at 

Sundan sa “Karahasan...,” pahina 4 


3 


Tumitindi ang giriang Cojuangco-Arroyo 


ang katangian ng pondong coco levy na kalakha'y 
nakalagak sa United Coconut Planters Bank (UCPB). Ito 
ang ginamit ni Eduardo “Danding” Cojuangco para mahawakan 
ang 27°% ng sapi ng UCPB sa San Miguel Corporation (SMC) at 


Ne Hulyo, idineklara ng Sandiganbayan na pampubliko 


0 


malamang ay ginamit din niya para bilhin ang 20% pang sapi sa 
SMC na direktang nasa pangalan niya. Batay sa hatol ng korte, 
iligal ang batayan ng paghawak ngayon ni Cojuangco ng mga 
sapi ng UCPB, na siyang pinakamalaki sa SMC. 


Kung masusunod lamang ang 
naturang desisyon, mga kinatawan 
na ng gubyernong Arroyo ang papa- 
lit sa mga kinatawan ni Cojuangco 
sa Board of Directors ng SMC. Mag- 
kakaroon na rin ng karapatan ang 
gubyerno na magluklok ng bagong 
tagapangulo ng SMC at kampo na ni 
Arroyo ang kokontrol sa isa sa 
pinakamalalaki at pinakamalalakas 
kumitang empresa sa Pilipinas. 

Ngunit mananatili pa rin ang 
pagiging tagapangulo at mapagpa- 
syang kontrol ni Cojuangco sa SMC 
hanggang sa Pebrero 2004 batay sa 
isang “pansamantalang kasunduan” 
sa pagitan nito at ng Presidential 
Commission on Good Government 
(PCGG). Dahil dito, masasalang ang 
kanyang kontrol sa SMC at iba pang 
mga kumpanyang binili gamit ang 
pondong coco levy sa darating na 
eleksyong presidensyal. Ang mga 
ito ang magiging pangunahing 
premyo, kasama ang pondong coco 
levy at iba pang dambong na 
kayamanan ni Cojuangco, sa sinu- 
mang mananalo sa 2004. Tiyak na 
magiging marahas at batbat ng 
pandaraya ang darating na elek- 

iba pang progresibong organisa- 
syon. Naglabas ng mga pahayag at 
lumahok sa mga aksyong protesta 
ang mga magsasaka, kabataan, 
taong simbahan, propesyunal, pu- 
litikong anti-Dy at iba pang ma- 
mamayan. 

peg 


syon dahil dito. Ngayon 
pa lamang, nagbanta na si ð 


Cojuangco na todo-todo 


ia 


niyang lalabanan ang anu- 
mang pagtatangkang aga- 
win sa kanya ang kontrol 
sa SMC at iba pang dam- 
bong na kayamanan. 

Ang maagang pagkaka- 
bulgar ng sabwatan, pag- 
ani ng matitinding batikos 
at malakas na pagtutol 
dito ng mga militanteng pwersa, ng 
iba pang mga kritiko at ng mama- 
mayan ay humantong sa pagbagsak 
ng serye ng mga negosasyon sa 
pagitan nina Arroyo at Cojuangco 
kaugnay ng coco levy. Sunud-sunod 
na nabigo ang kanilang sikreto sa- 
nang mga kaayusan upang manati- 
ling pribado ang pondong coco levy 
at magsabwatan sa hatian ng UCPB, 
SMC at iba pang kakabit nitong 
malalaking negosyo. 

Malaki ang iniaasa ni Arroyo sa 
pakikipagkoalisyon at suportang 
pinansyal ni Cojuangco at sa hindi 
pagtakbo o pagsuporta ni Cojuang- 
co sa ibang kandidato . Ang pagka- 
biyak ng kanilang oportunistang 


Noong Mayo 24, muling nag- 
lunsad ng motorcade at dinaluhan 
ito ng libu-libong tao. Pagkatapos 
ay tumungo ang mahigit 1,000 ma- 
mamayan sa libing ni Soriano kung 
saan kinundena ng iba't ibang ta- 
gapagsalita ang pangkating Dy. 
Nagsilbing pinal na bahagi ang 
pagbasa sa parangal ng Benito Te- 

koalisyon ay magreresulta sa 
lalong paghina ng makinaryang 
pang-eleksyon at lalong pagkitid 
ng maliit na ngang tsansang 
manalo ni Arroyo sa darating na 
eleksyon. 

Maaasahang gagawa si Co- 
juangco ng mga hakbang upang 
pag-isahin at palakasin ang oposi- 
syon para suportahan ang pagkan- 
didato niya o ng sinumang pipiliin 
niyang suportahan sa darating na 
halalan. Gustung-gusto ni Cojuang- 
co na si Arroyo ang siya pa ring 
maging kandidato ng namumunong 
paksyon dahil pinakamadali itong 

sorio Command kay Soriano. 

Ang gayong kalakas na pagtu- 
ligsa sa dinastiyang Dy, na noon 
lamang nasaksihan sa timog Isabe- 
la, ay tiyak na titindi pa habang 
papalapit ang eleksyon sa 2004 at 
mas pinarurumi ng sabwatang 
Cojuangco-Dy ang kanilang pagma- 
maniobra sa pulitika. ael 


ANG BAYAN Hulyo 21, 2003 


“Tumitindi...,” mula sa pahina 4 


matatalo ng sinumang patatakbu- 
hin ng oposisyon. Sa harap nito, 
itutulak ng mga pangyayaring ito 
na gumawa si Arroyo ng lalong 
desperadong mga hakbangin bun- 
sod ng pursigidong ambisyon 
niyang makapanatili pa sa poder. 

Ang pag-igting ng labanan 
hinggil sa coco levy ay rurok ng 
ilang taon nang pag-aagawan ng 
mga nangungunang burukrata ka- 
pitalista sa pondong hindi nila 
pag-aari. Sa dinami-dami ng liku't 
ikot ng labanang ito, ni minsan ay 
hindi naging pangunahin sa ad- 
yenda ng mga ganid na burukra- 
tang naglalaway sa coco levy ang 
interes at kagalingan ng sektor na 
siyang tunay na may karapatan sa 
pondo--ang milyong mga magni- 
niyog na mahigit 17 taong sapili- 
tang pinatawan ng buwis na ito. 

Isinasalarawan nito ang ibayo 
pang pagkabulok ng mga reaksyu- 
naryong naghaharing uri. Pinati- 
tingkad nito ang burukratiko-kapi- 
talistang katangian ng pinakamala- 
laking kayamanan at pinanggali- 
ngan ng malalaking pag-aaring 
kumprador sa Pilipinas. Litaw na 
litaw ang napakakrusyal na papel 
ng pagkontrol sa burukrasya at ma- 
lakihang kurakot sa kaban ng 
bayan para sa higit na pagpapaya- 
man at pagpapalakas ng negosyo 
ng anumang naghaharing pangka- 
tin ng naghaharing uri. Matindi 
ang sabwatan at bangayan ng ma- 
lalaking burukrata-kapitalista para 
kopohin ang burukrasya at kaban 
ng bayan, hayok na mag-agawan, 
at higit sa lahat, agawan at pagka- 
itan ang bayang lubos na naghihi- 
rap at nangangailangan ng kabu- 
hayan at mga serbisyong panlipu- 
nan. Lalo pang umiigting ang 
hayok na pag-aagawan ng mga 
naghaharing paksyon sa kalaga- 
yang pakitid na nang pakitid ang 
kayamanang maaaring paghatian 
ng iba't ibang paksyon. Mm 

MATATAGUMPAY NA OPENSIBA NG BHB 


19 na armas nasamsam sa 2 opensiba sa Bontoc 


Labinsiyam na malalakas na riple at iba pang gamit-militar ang 
nasamsam ng mga mandirigma ng Leonardo Pacsi Command ng Bagong 
Hukbong Bayan (BHB) sa dalawang magkasunod na taktikal na 

opensiba nitong Hulyo 15 sa Bontoc, 
AN. Mountain Province. 

Pauwi sa kanilang hedkwarters sa 
Fort Magsaysay sa Laur, Nueva Ecija ang 
À mga tropa ng 71st IB nang tambangan ng 
JA isang platun ng BHB ang sinasakyan nilang 
siksbay bandang alas-3 ng hapon sa Sityo 
"ET MUA Sukib, Talubin, Bontoc. 
Aa ala |] Nakasamsam ang mga 
aF = Pulang mandirigma ng 
pitong M16, isang M14 at isang .45. 
Namatay sa labanan ang walong sundalo 
at malubhang nasugatan ang isa pa. 

Bago ito, sinalakay ng BHB noong umaga 

Pa ring iyon ang detatsment ng 54th IB sa Talubin 
Proper. Nakontrol ng mga Pulang mandirigma ang detatsment at 
sinunog ito. Naagaw nila ang limang M14, limang garan, isang karbin 
at mga bala. Dalawang sundalo ang napatay at nasugatan ang dalawa 
pa. 

Samantala, ayon sa pinakahuling mga ulat, siyam na sundalo ang 
napatay sa labanan sa pagitan ng BHB at AFP noong Hulyo 5 sa East 
Maguisguis, Botolan, Zambales. Naunang iniulat na limang sundalo 
ang sugatan. 


PNP sa Catbalogan, inambus: 2 armas naagaw 


Isang M16 at isang 9 mm ang nakumpiska at isang pulis ang 
nasugatan nang tambangan ng BHB noong hapon ng Hulyo 16 ang 
kotseng sinasakyan ni P/Supt. Conrado Calvario, hepe ng PNP sa 
Samar. Papunta ang mga pulis sa Tacloban City upang sumalubong kay 
Pres. Arroyo nang masabugan ng bomba ang sinasakyan nilang patrol 
car sa haywey sa Barangay Socorro, Catbalogan. 


Mga sundalo, pulis inambus sa Abra 


Inambus ng isang iskwad ng Agustin Begnalen Command ng BHB 
sa Abra ang pinagsanib na mga elemento ng 17th IB at PNP noong 
Mayo 16 sa Barangay Lingas, Lagangilang, Abra. Dalawang sundalo ang 
namatay at apat ang sugatan sa ambus. Ligtas na nakaatras ang BHB 
samantalang hindi man lamang nakapaglunsad ng operasyong pantu- 
gis ang mga nagulantang na kaaway. 

Para pagtakpan ang kanilang kahihiyan, nagkalat na lamang ang 
17th IB ng intriga laban sa BHB. Pinasurender nila ang dalawang 
lalaking 10 taon nang tumiwalag sa Hukbo at sinabi na namang 
nagrerekrut ng mga menor de edad ang BHB. (mula sa Dangadang, rebo- 
lusyong pahayagan sa Ilocos-Cordillera.) AB 

FX MGA ULAT KORESPONSAL 
Pagbubuo ng balangay ng MAKIBAKA 
sa isang baryo sa Bikol 


Sa isang prubinsya sa Bikol, ganap nang naitayo ang 
ilang samahang masa. Patunay ang mga ito ng ta- 
gumpay sa lahatang-panig na pagsulong ng rebolu- 
syon sa prubinsya. Noong Hunyo, naging saksi ang 
isang kasama mula sa AB sa pagbubuo ng isang 
balangay ng Makabayang Kilusan ng Bagong Kaba- 
baihan (Makibaka) sa isang baryo sa prubinsya. 


ati nang nabuo ang MAKIBA- 
D“ sa baryong ito matapos 

mabuo ang Pambansang Ka- 
tipunan ng mga Magbubukid (PKM) 
sa lugar noong nakaraang taon. Su- 
balit nireorganisa ito nitong Hunyo 
dahil sa unang pagbubuo, hindi 
naisali sa kasapian ang kababai- 
hang kasapi ng PKM. Muling nagda- 
os ng kumperensya ang kababaihan 
mula sa lahat ng sityo ng baryo 
upang muling buuin ang balangay 
ng MAKIBAKA. 

Sa tulong ng BHB at Sangay ng 
Partido sa Lokalidad (SPL), naging 
madali ang paghahanda sa mga re- 
kisito para sa pagbubuo ng MAKI- 
BAKA. Noong Hunyo 15, inipon 
upang ayusin ang mga nakuhang ta- 
lambuhay na may mga kulang o ma- 
labong datos. Kasabay nito, inihan- 
da rin ang mga datos hinggil sa rebo- 
lusyonaryong kasaysayan ng baryo. 

Kinabukasan, nagpulong ang 
mga kasamang nakatutok sa pag- 
hahanda ng mga rekisito. Pinagha- 
ti-hatian nila ang pagsasaayos ng 
borador ng isang taong programa 
ng MAKIBAKA, ng rebolusyonar- 
yong kasaysayan ng baryo at ng 
mga talambuhay ng kasapian. 

Nagpulong din ang ilang mga 
kasama mula sa hukbo at ang Ko- 
miteng Tagapagpaganap ng SPL 
(KT-SPL) para tumulong sa pagha- 
handa ng iba pang mga rekisito. 
Inihanda na rin ang mga teknikal 
na pangangailangan ng kumperen- 

sya katulad 
ng mga kaga- 
mitan at pag- 
kain at ang 
paghahanap 
ng mga mag- 
aasikaso at 
magtitiyak sa kusina at seguridad. 

Hunyo 18 ang kumperensya ng 
muling pagbubuo ng balangay ng 
MAKIBAKA. Sa 68 target na kaba- 
baihang kasapi, 42 ang nakadalo. 
Nagkataong nakasabay nito ang 
pulong ng mga magulang sa isang 
kalapit na paaralan, ngunit mata- 
pos mapaliwanagan ng mga kaba- 
baihan ang mga titser nito, ini- 
atras ng paaralan ang nakaiskedyul 
na pagpupulong. 

Sa kumperensya, binati ng ma- 
sigabong palakpakan ang talumpa- 
ti ng tagapangulo ng lokal na 
balangay ng PKM hinggil sa kahala- 
gahan ng pagtatayo ng mga sama- 
hang masa at ang pagsisikap na 
hakbang-hakbang na maitaas ang 
antas ng pagkakaisa ng mamama- 
yan sa baryo. Matapos ito, inilahad 
ng isang kumander ang kasaysayan 
ng baryo. 

Upang magkakilanlan ang mga 
kasapi ng balangay, binasa ang ka- 
nilang mga talambuhay sa harap 
ng kumperensya. 

Bandang hapon na nang tinala- 
kay ang borador ng isang taong 
programa ng balangay. Ibinukas ito 
sa mga komentaryo at mungkahi ng 


kasapian bago inaprubahan. Ilan 
lamang sa tampok na laman ng 
programa ang pagtatayo ng isang 
kwerpo ng mga instruktor, pagsapi 
sa grupong pandepensa ng baryo 
at paglulunsad ng mga proyektong 
pampinansya. 

Matapos ito, inihalal ng kapu- 
lungan ang 16 sa pinakamahuhu- 
say at aktibo sa samahan bilang 
kasapi ng Komiteng Balangay 
(KB). Mula sa 16, inihalal ang ta- 
gapangulo at mga pangalawang 
tagapangulo sa organisasyon; edu- 
kasyon; pinansya at ekonomya; ka- 
lusugan; at tanggulan. 

Masigla ang bawat isa sa araw 
ng pagbubuo. Dama nila ang ma- 
higpit na pagkakaisa ng kababai- 
han at ng hukbo. Sa pagtatapos 
ng maghapong kumperensya, 
itinanghal ang Awit ng Pag-asa 
na paboritong kantahin ng mga 
kasama sa mga kumperensya sa 
pagbubuo ng mga samahang 
masa. 

“....Dahil mithi nati'y palayain, 

Bawat isa sa pagkaalipin, 

Sa gitna man ng gutom, 
kahirapa't pasakit 

Hinding-hindi tayo susuko...” mŒ 

Paglaban sa iligal na droga sa Eastern Visayas 


44 Preem lang iyan kay Gloria. Mabibira ang maliliit na pusher 


pero dahil ang puno't dulo ng problema sa droga sa bansa ay ang 

reaksyunaryong gubyerno rin at ang sandatahang pwersa nito, 
hindi ito mareresolba.” Ito ang reaksyon ni Ka Peping, isang namu- 
munong kadre ng Partido na matagal nang kumikilos sa Samar. 


Kung ang pagbabatayan ay mga 
tawag ng mamamayan at pahayag 
ng mga komentarista sa radyo, 
aniya, iisa lang ang sinasabi nila: 
Wala na silang pag-asang malulutas 
pa ng PNP o AFP ang problema sa 
droga dahil ang mga ito ang sang- 
kot at sa katunaya'y nasa likod ng 
mga sindikato sa droga. Ang BHB 
na lamang ang makalulutas nito. 

Ang totoo, sa anumang bahagi 
ng rehiyon kung saan namamayani 
na ang Pulang kapangyarihang 
pampulitika ng mamamayan, na- 
puksa na ang problema sa iligal na 
droga o kaya'y hindi na nagkaroon 
ng pagkakataong lumaganap pa 
ito. Kung may ilang kaso pa mang 
natutuklasan, mabilis itong inaa- 
gapan sa pamamagitan ng mapag- 
pasyang mga hakbangin ng mga 
rebolusyonaryong organisasyong 
masa at, kung kinakailangan pa, ng 
hukbong bayan. 

Ayon kay Ka Peping, ang isa sa 
mga unang hakbangin sa pagpasok 
ng rebolusyonaryong kilusan sa 
anumang lugar ay ang pag-alam 
kung sinu-sino ang masasamang 
elemento sa komunidad. Kabilang 
dito ang mga taong sangkot sa 
mga anti-sosyal o kriminal na 
gawain tulad ng pagnanakaw, pa- 
ngangalabaw, prostitusyon at pag- 
tutulak ng iligal na droga. 

Ang pangunahing paraan ng 
pagharap sa mga ordinaryong taong 
sangkot sa ganitong gawain ay 
pulitikal: matiyagang pagpapaliwa- 
nag ng mabuting layunin ng rebolu- 
syon at ng halaga ng pagkakaisa ng 
mamamayan laban sa tunay na 
kaaway. Inililinaw sa kanila na ang 

pagkakasangkot sa mga kri- 
minal at anti-sosyal na ga- 
wain ay mapangwasak sa 
rebolusyonaryong 
pagkakaisa at ma- 
panira sa kapaka- Ng 
nan ng mamama- 
yan. Sa kaso ng ipinag- 
babawal na gamot, ipi- 
naliliwanag ang masa- 
mang epekto nito sa ka- 
lusugan. 

Sa mga unang hakbangin pa 
lamang na ito, ani Ka Peping, nag- 
kakaroon na ng dramatikong epek- 
to. “Matunugan lamang ng mga 
drug pusher ang presensya ng BHB 
sa isang baryo ay may awtomatiko 
at signipikante nang pagbawas sa 
kanilang bilang at aktibidad.” 

Sa ibayo pang pag-unlad ng 
pampulitikang gawain sa baryo, 
nagkakaroon ng papalaking papel 
ang mismong mga organisasyong 
masa sa pagtitiyak na malinis ang 
kanilang lugar sa mga ipinagbaba- 
wal na gamot. 

Ani Ka Peping, kapag may na- 
babalitaan silang taong nagtutulak 
ng droga, kinukumpronta nila ang 
mga ito at pinapaliwanagan para 
tumigil. “Kadalasan,” aniya, “ay 
nakukumbinsing tumigil ang mga 
ito.” Kung may mas malalalim pa 
silang problema ay tinutulungan 
din silang lutasin ang mga iyon. 
Patuloy ding nagsisiyasat at nagsu- 
subaybay ang mga upisyal ng orga- 
nisasyon kung tunay nga bang 
nagbago na ang mga ito. 

Pero kapag sa kabila ng paulit- 
ulit na pakikipag-usap ay hindi pa 
tumitigil ang mga ito, idininudulog 

ng organisasyon sa BHB ang proble- 
ma. At mas malamang kaysa hindi, 
ang babalang binibitiwan sa kanila 
ng BHB ang tuluyang nakapagpa- 
patigil sa pagtutulak nila ng droga. 
Ang mga ordinaryong taong gu- 
magamit ng droga ay matiyaga at 
walang-sawang pinaliliwanagan, 
hinihimok at tinutulungan. Dahil 
pinakabulnerable sa droga ang ka- 
bataan, susi sa pagtiyak na hindi 
sila mabibiktima nito ang pagmu- 
mulat, pag-oorganisa at pagpapa- 
aktibo sa kanila para sa rebolu- 
syon. “Sa mga konsolidado at kino- 
konsolidang baryo,” ani Ka Peping, 
“halos buong-panahong nakatutok 
ang organisasyon ng kabataan sa 
mga pampulitika at pang-ideolohi- 
yang pag-aaral, sa pagpapalaganap 
ng patriyotiko at progresibong 
kultura, sa pag-oorganisa at sa ga- 
waing produksyon. Wala na silang 
panahon o interes pa sa mga bulok 
at dekadenteng aktibidad.” 
Habang lumalalim ang pag- 
ugat ng rebolusyon sa isang lugar, 
ang tunguhin ng organisadong ka- 
bataan ay kumilos nang buong 

panahon para sa rebolusyon. “Sa 
katunayan,” ani Ka Peping, “ang 
dating malakas na tunguhin ng 
kabataang Samareño na lisanin ang 
kanilang mga baryo para magtraba- 
ho sa Maynila ay unti-unti nang 
nababaligtad. Ang nagiging tungu- 
hin ay ‘papaloob’ o pagpupultaym 
sa hukbong bayan.” 

Pinalalaganap ng mga organi- 
sasyong masa sa mga baryo ang 
“Kampanyang Salinlahi” o ang pa- 
nawagang mag-ambag ng anak sa 
rebolusyon ang bawat pamilya para 
masalinan ng bagong dugo ang 


kilusan at magkaroon ng mga kapa- 
lit ang mga kasamang nagkaka- 
edad na o nalalagas sa pakikibaka. 
“Mismong mga magulang ang 
nanghihikayat sa kanilang mga 
anak na magpultaym sa Hukbo,” 
paliwanag ni Ka Peping. “Bahagi 
na ng pang-araw-araw na buhay sa 
baryo ang rebolusyon at pinaka- 
pangarap ng kabataan ang pagsapi 
sa hukbong bayan at paglilingkod 
sa rebolusyon. Papaano pa makaka- 
isip magdroga ang kabataan sa 
gayong kalagayan?” 

Ibang-iba pa rin ang sitwasyon sa 
mga sentrong bayan at iba pang lugar 
na hindi pa naaabot ng kilusan o 


maging sa mga baryong matagal na 
naiwan ng BHB. Sa isang baryo sa 
Northern Samar na napilitang iwan ng 
BHB at natayuan ng detatsment ng 
AFP noong maagang bahagi ng 1990, 
mismong ang mga militar ang nagtu- 
lak ng droga para bulukin ang mga tao 
at wasakin ang rebolusyonaryong 
baseng masa. Sa loob ng apat na taon, 
sistematikong binitag ng militar ang 
tukoy na mga myembro ng organisa- 
syon ng kabataan at kababaihan para 
gumamit ng shabu. Tumigil lamang ito 
nang matagumpay na mapalayas ng 
mamamayan ang detatsment sa baryo. 

Ang AFP at PNP ang pinakamalalaking 


sindikato sa droga sa bansa 


San mabibigo ang palabas ni Arroyo tungkol 
sa “digma laban sa iligal na droga” dahil ang 
AFP at PNP mismo ang pinakamalalaking sindikato 
ng droga sa bansa. 

Sa isang pahayag ng Chadli Molintas Command 
(CMC) ng Bagong Hukbong Bayan sa Ilokos-Kor- 
dilyera nitong Hulyo 9, mariing kinundena nito ang 
sistematikong kampanyang paninira nina Arroyo at 
ng AFP at PNP sa Bagong Hukbong Bayan at pagsa- 
sabing ito ang nasa likod ng pagtatanim ng mariju- 
ana. Sa pamamagitan nito, sinisikap lamang ni 
Arroyo at ng AFP-PNP na pagtakpan ang pagkaka- 
sangkot ng AFP-PNP sa mga sindikato sa droga. 

Sinabi ng CMC na sa katunayan, ang mga 
plantasyon ng marijuana sa Benguet ay sinimulan 
ni Gen. Reynaldo Acop, dating hepe ng PNP 
Cordillera Regional Command at ipinagpapatuloy 
ng mga humalili sa kanya. Sa Kalinga naman, ang 
Cordillera People's Liberation Army, isang pwer- 
sang paramilitar na pormal nang isinanib sa AFP, 
ang nagmamantine ng mga plantasyon. Ito ay 
lantad na lantad at mapatutunayan ng masa sa 
mga lugar na ito, anang CMC. 

Sa pambansang saklaw, iniulat mismo ng 
Presidential Task Force on Intelligence and Coun- 
ter-intelligence na libu-libong pwersa ng AFP at 
PNP ang myembro ng 507 sindikato sa droga at ang 


mga upisyal-militar nila ay kumikita ng P50 bilyon 
taun-taon mula sa pagbebenta ng drogang kani- 
lang nasasamsam at pagtatanggap ng protection 
money mula sa mga sindikato sa droga. Bukod sa 
hweteng, ang pangangalakal ng iligal na droga ang 
isa sa nangungunang pinagmumulan ng di maipa- 
liwanag na yaman ng mga pinuno ng AFP at PNP. 
Anang CMC, hindi marijuana ang itinatanim ng 
BHB kundi rebolusyonaryong kamulatan at ang mi- 
litanteng paggigiit ng mga demokratikong karapa- 
tan ng mamamayan. “Ang BHB ay isang disiplina- 
dong hukbo. Kinasusuklaman at itinatakwil nito 
ang burgis na kabulukan, kabilang ang pag-abuso 
sa droga, sugal, prostitusyon at iba pang anti-so- 
syal na aktibidad na likas sa mga bulok na siste- 
mang panlipunan tulad ng kapitalismo at sa mga 
malapyudal na lipunan tulad ng sa Pilipinas.” 
Sinabi rin ng CMC na sa mga lugar kung saan 
nagtatanim ng marijuana ang masa, inilulunsad 
ang masiglang kampanyang pang-edukasyon para 
iwanan ng masa ang ganoong praktika at para ma- 
tutunan nilang rebolusyon at hindi pagtatanim ng 
marijuana ang solusyon sa kanilang kahirapan. 
Naglulunsad rin ang rebolusyonaryong kilusan ng re- 
bolusyonaryong reporma sa lupa at iba't ibang mga 
sosyo-ekonomikong programa para magkaroon ng al- 
ternatibong hanapbuhay ang mga magsasaka. AB 

Sa Catarman, kabisera ng Northern Samar, pati mga pulis 
ay binebentahan ng shabu ng mismong hepe ng anti-drugs 
operations ng PNP--si SP03 Vic Delfin. “Isa rin siyang sagad- 
sagarang kontra-rebolusyonaryo at lider ng sindikato ng mga 
holdaper na nakabase sa Maynila,” ani Ka Peping. 

Sa San Juan, San Isidro, Northern Samar, iniulat ng masa 
na mismong ang kumander ng patrol base ng AFP ang nagpa- 
bili ng shabu sa ibang baryo nang maubusan ang yunit niya 
ng suplay nito. 

Sa Allen, Northern Samar, ang suplayer ng shabu ay si PNP 
Maj. Andy Suan, na kasalukuyang nakatalaga sa Maynila. 
Kilala siyang kadikit ni Panfilo Lacson. 

Sa Guiuan, Eastern Samar, mismong ang meyor nito ang nag- 
sisilbing drug lord. Gamit ang kita sa droga, balak pang kuman- 
didato ng meyor na ito sa kongreso o pagkagubernador sa 2004. 

Noong Pebrero 2002, udyok ng mahigpit na kahilingan ng 
mamamayan, pinarusahan ng Mt. Amandewin Command ng 
BHB sa Leyte si Inaki Guljuran, isa sa pinakamalalaking drug 
lord sa Ormoc City at mga karatig-bayan. 

“Kilala namin ang bawat isa sa mga numero unong nag- 
tutulak ng droga sa rehiyon,” ani Ka Peping. “Binabalaan 
namin sila na tumigil na sa kanilang kriminal na gawain.” mŒ 


3 elemento ng RHB, nilitis sa hukumang bayan 


Dinakip ng yunit ng BHB ang tatlong tauhan ng bandi- 
dong “Rebolusyonaryong Hukbong Bayan” o RHB noong 
gabi ng Hunyo 11 sa Sityo Kabukiran, Barangay Kalaylayan, 
Abucay, Bataan. Ang mga inaresto ay sina Dony Valencia alyas 
Relly, 24, ng Barangay Wawa: Edwin Egay alyas Lester, 19, ng 
Barangay Gabon, at Dindo Diaz, 23, ng Barangay Salian. 
Nakumpiska sa kanila ang isang .45, isang 9 mm at isang .38 
at dalawang cellphone. 

Ang tatlo ay maayos na tinrato ng mga kasama bilang mga 
bihag habang nasa proseso ng imbestigasyon at paglilitis. Ga- 
yundin, sila'y inilayo sa panganib nang mapalaban ang yunit 
na nangangalaga sa kanila noong Hunyo 14. 

Matapos dinggin ang mga kasong isinampa sa kanila, 
napatunayang walang sapat na batayan para parusahan 
sina Egay at Diaz. Pinalaya ang dalawa at inentrega sa 
ama ni Egay. Samantala, iginawad kay Valencia ang paru- 
sang kamatayan pagkatapos makumpirma ang anim na 
kaso ng pagpaslang. 

Kabilang sa kanyang mga pinatay sina Jimmy Sanggalang 
ng Wawa, Abucay at Anu ng Mabatang, Abucay. Kaagad 
namang ipinaalam ng mga kasama sa mga magulang nito ang 
pasya sa kanya at kung saan nila makukuha ang bangkay. (Mula 
sa Himagsik, rebolusyonaryong pahayagan ng Gitnang Luzon) AB 

Obispo 
ng Mahihirap 


Pa pr” 


umigit-kumulang 30,000 katao 
H» naghatid kay Bishop Antonio 

Fortich sa kanyang huling hantu- 
ngan sa San Sebastian Cathedral sa Bacolod 
City nitong Hulyo 16. 

Ipinrusisyon nila ang mga labi ng obis- 
po sa plasa ng lunsod bandang alas-9 ng 
umaga. Kabilang sa mga dumalo ang iba't 
ibang militanteng organisasyon sa pangu- 
nguna ng Bayan Muna. 

Bandang alas-9:30, sinimulan ang misa 
kung saan binasa ang parangal ni Pope John 
Paul II sa tinaguriang Obispo ng Mahihirap. 
Pinarangalan ng lider ng simbahang Katoliko 
ang “masigasig na pamumuno ni Fortich bi- 
lang Obispo ng Dyosesis ng Bacolod at ang 
kanyang aktibong pagmamalasakit sa dignidad 
at mga karapatan ng mahihirap.” 

Bago ang araw ng kanyang libing, tu- 
manggap din ng parangal si Bishop Fortich 
mula sa iba't ibang rebolusyonaryong lider 
at organisasyon. 

Nitong Hulyo 4, pinarangalan siya ni 
Frank Fernandez, dating tagapagsalita ng 
NDF. Ani Fernandez, tanda ng kadakilaan ni 
Bishop Fortich sa malagim na panahon ng 
batas militar, hindi niya isinuko ang kan- 
yang mga prinsipyo sa kabila ng panggigipit 
mula kay Marcos at lokal na berdugo nitong 
si Roberto Benedicto. Sa pamumuno ng 

obispo, ang mga taong simbahan ay patuloy 
na nakipagkapit-bisig sa mga rebolusyonaryo 
at progresibong pwersa hanggang sa pag- 
bagsak ng pasistang rehimen. 

Nitong Hulyo 15, nagpugay kay Bishop 
Fortich si Gregorio “Ka Roger” Rosal, taga- 
pagsalita ng Partido Komunista ng Pilipinas. 
Tinukoy ni Ka Roger ang militanteng pagta- 
taguyod ng obispo sa katarungang sibil at 
ang paglahok niya sa mga pakikibaka ng ma- 
mamayan laban sa pasismo at pyudal na pag- 
sasamantala. 

“Matindi niyang ikinagagalit at kinukun- 
dena ang di makatarungang kalagayang hati 
ang lipunan, sa isang banda, sa iilang nasa 
naghaharing uri na nagpapakasasa sa kani- 
lang sobrang yamang nagmumula lamang sa 
ganid na pagsasamantala at pandarambong 
at, sa kabilang banda, sa nakararaming ma- 
mamayang lubhang nagugutom, busabos at 
api,” ani Ka Roger. 

Nagpahayag din nitong Hulyo 10 ng ta- 
imtim na pagdadalamhati sa pagpanaw ni 
Bishop Fortich sina Ka Luis Jalandoni at Ka 
Coni Ledesma ng National Democratic Front. 
Anila, “Para sa ating lahat, at sa mga dara- 
ting pang salinlahing magsusulong sa mata- 
as na hangarin ni Monsignor Fortich para sa 
katarungang panlipunan, tunay na reporma 
sa lupa, matagalang kapayapaang nakabatay 
sa katarungan at sa kanyang paninindigang 
itaguyod ang dignidad at kalayaan ng naki- 
kibakang mamamayan, madarama natin ang 
kanyang presensya, lakas at walang-kama- 
tayang inspirasyon.” 

Isa ring parangal ang inialay ng rebolu- 
syonaryong Christians for National Liberation 
(CNL) sa yumaong obispo nitong Hulyo 13. 
Itinuturing ng CNL ang ulirang buhay ni 
Bishop Fortich bilang walang-kupas na inspi- 
rasyon at hamon sa lahat ng Kristyano na 
yakapin ang adhikain ng mga uring pinagsa- 
samantalahan at inaapi. 

“Sa harap ng brutal na pasismo ng esta- 
do, pyudal na pang-aapi at imperyalistang 
dominasyon sa Negros at sa buong bansa, 
ang kanyang buhay bilang isang rebolusyo- 
naryong Kristyanong taimtim na nanalangin, 
nagsalita at kumilos para sa mga saligang 
karapatan at interes ng mahihirap ay isang 
di-matatawarang ambag sa pagsusulong ng 
rebolusyonaryong pakikibaka,” dagdag pa ng 
CNL. Ab] 

Mabababang upisyal 
at karaniwang 
kawal ng AFP, ligalig 


iskriminasyon sa mga mababang upisyal at karaniwang 
De: mababang pasahod, korapsyon at iba pang di 


magandang palakad ng pamunuan ng AFP ang nasa likod 
ng pagkaligalig kamakailan sa loob ng organisasyon ng militar. 
Salamin ng pagkaligalig na ito ang laman ng isang manipes- 
tong inilabas noong Hunyo ng bagong tatag na Concerned 
Army Officers of Sulu na kumakatawan sa “libu-libong mga 
karaniwang kawal na nasa larangan ng armadong labanan.” 
Halos kapareho ng mga hinaing nila ang mga inilabas na 
ng Reform the Armed Forces Movement (RAM) at Young 
Officers Union (YOU), noong maagang bahagi ng dekada 
1980. Patunay ito na walang pinagkaiba at bagkus ay 
lumalala pa ang mga katiwali- 
an at masasamang palakad ng 
matataas na upisyal-militar. 
Humantong na ito sa mga 
ugong-ugong na may balak 
maglunsad ng kudeta ang mga 
upisyal at kawal na may hina- 
ing. Subalit sa halip na hara- 
pin ang kanilang mga hina- 
ing, hinamon pa sila ng DND 
na lumantad at binalaang 
huwag maglunsad ng kudeta 
laban sa gubyernong Arroyo. 
Kaugnay nito, nagpahayag 
ng pakikipagsimpatiya sa mga 
nakabababang upisyal at ka- 
raniwang kawal ng AFP ang Partido Komunista ng Pilipinas. 
Sa isang pahayag, sinabi ni Gregorio “Ka Roger” Rosal, 
tagapagsalita ng Partido, na nagpapakasasa ang mga pinuno 
ng DND at AFP sa napakalaking sweldo at mga luho at 
espesyal na pribilehiyo at kumakamal din ng napakalaking 
yaman galing sa pangungurakot ng mga pondo para sa mga 
ordinaryong sundalo at sa disaster relief, kikbak mula mga 
kontrata, kita mula sa mga kriminal na sindikato tulad ng 
droga, kidnapping for ransom, holdap sa bangko at iba pang 
kriminal na aktibidad. Sa kabilang banda, ginagamit lamang 
na pambala sa kanyon ang mga nakabababang upisyal at 
karaniwang sundalo. 
Masahol pa, ani Ka Roger, walang pakundangan silang 
ginagamit upang wasakin ang mga pamamahay, pagnakawan 
ng mga alagang hayop, salantain ang mga pananim, patayin 


“nagpapakasasa ang 
mga pinuno ng DND at 
AFP sa napakalaking 
sweldo at mga luho at 
espesyal na pribilehiyo 
at kumakamal din ng 
napakalaking yaman 
galing sa pangungura- 
kot ng mga pondo 
para sa mga 
ordinaryong sundalo...” 

KP SA IBAYONG DAGAT 
Papalalang kundisyon ng ekonomya ng US 


itong Hunyo, tu- 
Nic: ang tantos 
ng disempleyo 


sa US nang 6.4%, pina "MT TWT) 


kamataas sa loob ng 

siyam na taon. Tanda 

ito na nagpapatuloy 

pa ang kasalukuyang - 
resesyon ng imperyalis- 

tang ekonomya na nag- 

simula noon pang Marso 2001, ta- 
liwas sa matagal nang inaasam ng 
mga pinuno at negosyante sa US na 
muling makaaahon na ang ekono- 
mya ng US simula 2003. 

Halos 9.4 milyong manggaga- 
wang Amerikano ang walang traba- 
ho sa ngayon. Ang 2.7 milyon dito 
ay nawalan ng trabaho mula nang 
maging presidente ng US si George 
W. Bush noong umpisa ng 2001. Sa 
loob nitong huling tatlong buwan-- 
mula Marso hanggang Hunyo-- 
aabot sa isang milyong manggaga- 
wa ang natanggal sa kani-kanilang 
mga trabaho. 

Karamihan ng mga nasisante ay 
mula sa sektor ng manupaktura-- 
salamin ng dumadausdos na pro- 
duksyong industriyal ng bansa. Sa 
katunayan, umaabot na lamang sa 
74.3% ang nagagamit na kapasidad 
ng mga pabrika sa US, pinakamaba- 
ba sa loob ng 19 na taon. Marami- 
han din ang tanggalan sa mga 
kumpanya ng airlines at mga kum- 
panya sa “bagong ekonomya” tulad 
ng telekomunikasyon at internet. 
Ang ganitong kalaki at tuluy-tuloy 


AN a 


TNNT 


wan N 
ANA 
AON T 


à 


Na 


na pagkawala ng trabaho sa US ay 
huling naganap noon pang 1980-83 
at, mas maaga pa, noong 1956-58. 

Kaalinsabay nito, lalo ring lu- 
malala ang depisit sa kalakalan ng 
US. Noong Mayo, umabot na sa 
$418 bilyon ang depisit sa balanse 
ng kalakalan dulot ng paghina ng 
eksport at paglaki ng halaga ng 
inaangkat na langis. 

Ang patakarang pang-ekono- 
mya ng rehimeng Bush ay nagdudu- 
lot din ng papalaking depisit sa 
pambansang badyet. Nilustay ng 
rehimeng Bush ang dinatnan 
nitong $334 bilyong surplas ng 
gubyernong US at sa loob lamang 
ng tatlong taon ay humantong na 
ito sa netong depisit na $455 
bilyon--nangangahulugan ng ka- 
buuang aktwal na depisit na 5789 
bilyon. Kahit ang netong depisit na 
$455 bilyon ay pinakamalaki na sa 
buong kasaysayan ng US. 

Sanhi nitong papalalang depi- 
sit ang: 1) walang pakundangang 
paggastos sa militar at paglulun- 


ZA 


sad ng mga gera 

ng US at pagmamantine 
ng mga pwersang pang-okupasyon 
sa Iraq at, bago nito, sa Afghanis- 
tan: 2) pagpabor sa pinakamalala- 
king kumpanyang US sa pamamagi- 
tan ng pagkaltas sa binabayaran 
nilang buwis, at 3) malawakang 
tanggalan ng mga manggagawa at 
pagbawas sa subsidyo para sa 
mahihirap na nagreresulta sa pag- 
kitid ng pamilihan at base ng nag- 
babayad ng buwis. 

Tinatayang umabot na sa $48 
bilyon ang nagastos sa pagsalakay 
at pagsakop sa Iraq at nadaragda- 
gan pa ng $5 bilyon kada buwan 
ang gastusin ng US para sa patuloy 
na okupasyon ng Afghanistan at 
Iraq para lamang sa taong ito. 
Nagkakahalaga naman ng 5330 
bilyon ang buwis na di na pinaba- 
yaran ni Bush sa malalaking kum- 
panyang ginawaran ng tax 
exemptions at tax breaks. AB] 


“Mabababang upisyal...,” mula sa pahina 10 


at pahirapan ang mga inosente at yurakan ang mga 
karapatang-tao ng karaniwang mamamayan. 

Hinamon sila ni Ka Roger na itaguyod ang patriyo- 
tiko at demokratikong hangarin ng mamamayang Pili- 

pino, lubusang talikuran ang reaksyunaryo, bulok at 
pabigong landas ng AFP, at sumanib at sumuporta sa 
rebolusyonaryong kilusan. Sa partikular, nanawagan si 
Ka Roger na sundan nila ang halimbawa ni Lt. Crispin 
Tagamolila, isang gradweyt ng Philippine Military Aca- 
demy na sumanib sa Bagong Hukbong Bayan. AB 

Danyos para sa mga biktima 
ng diktadurang Marcos, iginigiit 


IGINIGIIT ngayon ng Samahan ng mga Ex- 
Detainee Laban sa Detensyon at Para sa 
Amnestiya (SELDA) na aprubahan na ang 
panukalang House Bill 4535 na naglalaan ng 
sangkatlo ng nakaw na yaman ng mga Marcos 
para sa 10,000 biktima ng batas militar. Ito'y 
pagkatapos desisyunan ng Korte Suprema 
nitong Hulyo na ibigay sa gubyerno ang 5150 
milyong nakaw na yaman ng mga Marcos na 
matagal nang nakalagak sa Philippine Nation- 
al Bank. 

Inilabas ng SELDA ang panawagan sa gitna 
ng mga pagmamaniobra ng pamilyang Marcos 
at mga kroni nito na harangan o palabnawin 
ang anumang batas na magbibigay ng makabu- 
luhang bahagi ng nakaw na yaman sa mga 
biktima ng diktadura. 

Kamakailan din ay inianunsyo ni Arroyo 
ang paglalaan ng P8 milyon lamang para sa 
mga biktima--na napakalayo sa P2.5 bilyong 
dapat mapasakanila mula sa 5150 milyong ka- 
yamanan. 


GRP, binawi ang mga kundisyong 
iginigiit sa MILF 


NITONG Hulyo 18, bumigay ang rehimeng 
Arroyo sa mga iginigiit ng MILF at sinuspinde 
nito ang mga mandamyento de aresto at mga 
pabuya sa pagdakip sa 10 lider ng MILF at 
tinigil na rin ang pagsasabing “terorista” ang 
MILF. Tulak ito ng mahigpit na panawagan ng 
maraming sektor, kabilang ang maraming 
imam (lider relihiyosong Muslim), na bigyang- 
daan ang usapang pangkapayapaan sa pagitan 
ng gubyerno at MILF. 

Kaugnay nito, pinayuhan ang MILF ni 
Gregorio "Ka Roger" Rosal, tagapagsalita ng 
Partido, na mag-ingat sa mga mapanlinlang na 
pakana ng papet na gubyerno at magmatyag 
din sa pagpasok ng US ngayon sa usapang 
pangkapayapaan. 

Samantala, agad na nilabag ng AFP ang 
tigil-putukan nito sa MILF nang lusubin ng 
mga sundalo ang isang balwarte ng MILF sa 
Pagalungan, Maguindanao. 

Marahas na dispersal ng rali sa Iloilo, 
kinundena 


BINATIKOS ng mga militanteng organisasyon at taga- 
pagtaguyod ng karapatang-tao ang pandarahas ng 
mga pulis at vigilante sa 200 nagrali sa harap ng 
Barcelo Sarabia Manor Hotel kung saan tumuloy sa 
Pres. Arroyo nang dumaan siya sa Iloilo City noong 
Hulyo 15. 

Mahigit 200 pulis at mga pwersang vigilante na na- 
kapaloob sa Civilian Volunteers Organization at Bantay 
Bayan Foundation ang nagsagawa ng dispersal, na siya 
nang pinakamarahas nitong huling mga taon. Ang mga 
nagrali ay kabilang sa Bagong Alyansang Makabayan 
(BAYAN)-Panay, Kilusang Mayo Uno, Kadamay, Pagka- 
kaisa ng mga Samahan ng Tsuper at Operators Nation- 
wide (Piston), Anakpawis, Anakbayan at iba pang 
militanteng organisasyon sa Iloilo. 

Anim na demonstrador ang nasugatan at sampu ang 
ikinulong. 


Patakarang "open skies" 
ipatutupad na sa bansa 


BUMAGSAK nitong Hulyo 18 ang negosasyon sa 
pagitan ng US at Pilipinas hinggil sa muling pag- 
papaliban ng lubos na implementasyon ng pataka- 
rang "open skies" na nakatakda na sa Oktubre 1. 
Tatlong beses nang naipagpapaliban ang imple- 
mentasyon ng kasunduan na pinirmahan noon 
pang 1982 ng rehimeng Marcos sa dikta ng imper- 
yalismong US. 

Saklaw ng patakarang "open skies" ang liberalisa- 
syon hindi lamang ng mga byahe sa pagitan ng US at 
Pilipinas at sa pagitan ng Pilipinas at ibang bansa, 
kundi pati mga byahe mula at patungong iba't ibang 
bahagi ng Pilipinas. 

Iginigiit ng US ang karapatang magnegosyo sa 
Pilipinas ng mga airlines ng US nang kunwa'y nasa 
teritoryo sila ng US, bagay na labag sa konstitu- 
syon ng Pilipinas. Ginagamit ngayon itong sang- 
kalan ng US para igiit ang kagyat na pagbabago 
sa konstitusyon upang mawala ang mga sagka sa 
imperyalistang pagsagasa sa patrimonya at 
soberanya ng Pilipinas. 

Ang patakarang "open skies" ay magreresulta sa 
tuluyang pagkalugi ng mga lokal na kumpanya sa 
airlines tulad ng Philippine Airlines at Cebu Pacific Air- 
ways. 

Labanan at biguin ang panunupil 
sa ligal na demokratikong kilusan 


Gloria Arroyo na supilin ang diumano'y mga “ligal 

na prenteng organisasyon ng Partido Komunista.” 
At tulad ng pagpapataw ni Marcos ng batas militar 
noong 1972, hindi lamang mabibigo ang kautusang 
ito na pigilin ang tuluy-tuloy na pagsulong ng rebolu- 
syonaryong kilusan. Lalo pa nitong itutulak ang ma- 
mamayang Pilipino na sumuporta at sumapi sa Bagong 
Hukbong Bayan (BHB) at lumahok sa armadong rebo- 
lusyonaryong kilusan. 


Tee: hakbanging ala-Marcos ang kautusan ni Pres. 


NO 
` 


Lana 


Tumitindi 
ang giriang 


Mga tampok 
sa isyung ito... 


Cojuangco-Arroyo 

Ang kautusang ito ay isang desperadong hakba- 
ngin sa harap ng sunud-sunod na matatagumpay at 
madadagundong na taktikal na opensiba ng BHB. Sa 
kabiguang pigilin ang pagsulong ng armadong 
rebolusyon sa kabila ng “todong digmang kontra- 
terorismo” ng rehimeng Arroyo, ibayong pinagdidiski- 
tahan nito ngayon ang mga ligal na organisasyong 
patriyotiko at demokratiko na malisyosong pinagpapa- 
reho sa PKP at BHB upang mabigyang-katwiran ang 
paggamit ng dahas ng estado laban sa mga ito. 

Katulad ng mga nagdaang rehimen, militarismo at 
pasistang terorismo ang sagot ng rehimeng Arroyo-- 
sa udyok ng amo nitong imperyalismong US—sa luma- 
lawak at lumalakas na pagtutol at paglaban ng 

masang labis na pinahihirapan ng krisis 

ng reaksyunaryong naghaharing siste- 

ma. Ang napakatinding diskuntento 

TAA, at pagkaligalig ng malawak na ma- 

mamayan ay ibinubunsod ng papabi- 

lis na pagbulusok ng ekonomya at ng 

kanilang kabuhayan, at ng kawalang 

kakayahan ng naghaharing uri na ma- 

katugon kahit sa mga pinakabata- 

yang pangangailangan ng naka- 

Praraming mamamayan at pag- 

tindi ng pang-aapi at panggigi- 
pit sa kanila. 

Hindi lamang bigo ang imperya- 
lismong US at mga lokal na reaksyu- 
naryong naghaharing uri sa paglutas 
sa napakalalim na krisis sa ekonomya 


Paglaban sa iligal 
na droga sa Eastern 
Visayas 


Pagbubuo ng balangay 
ng MAKIBAKA sa isang 
baryo sa Bikol 

